EkBass/fiwiki-20250220-pages-articles huggingface dataset:
Lentokenttä (Turku)

Lentokenttä () on Maaria-Paattisten suuralueeseen kuuluva, Turun keskiosissa sijaitseva kaupunginosa, johon kuuluu Turun lentoaseman alue kiitoteineen, huolto- ja suoja-alueineen sekä lentoasemarakennuksen tontti pysäköintialueineen. Alueen luontoarvoja edustavat lentoaseman eteläpuolella sijaitseva Pomponrahkan suoalue. Alue on Natura 2000 -aluetta 135 hehtaarin laajuudelta ja kuuluu valtakunnalliseen soidensuojeluohjelmaan. Pomponrahka on kasvistoltaan ja eläimistöltään erittäin edustava sekä suotyypeiltään monipuolinen alue. Se kuuluu Saaristo-Suomen kermikeitaisiin. Alue koostuu eteläisestä Pomponrahkasta ja pohjoisesta Isosuon suoalueista. Alueella on myös Kärsämäen pirunpesä, joka koostuu edustavasta louhikkotörmästä, useista rantavalleista ja näkyvimpänä pystysuoraan kahtia haljenneesta suuresta siirtolohkareesta, jonka ympäristössä on myös useita muita suuria lohkareita. Lohkareista suurin on noin 15 metriä korkea Vuonna 2008 Lentokentän kaupunginosassa oli 103 asukasta. Turun lentoaseman ympärille on viimevuosina kehitelty LogiCity nimellä suurta logistiikkakeskusta, jonka asemakaava mahdollistaa noin 400 000 kerrosneliömetrin rakentamisen. Ensimmäisenä alueelle avattiin toukokuussa 2010 Kaukokiidon liikenneterminaali, jonka koko on 14 300 neliömetriä. Turun vesilaitoksella on alueella Lentokentän pohjavedenottamo, mutta sitä ei ole viime vuosina voitu käyttää veden tuotantoon veden laatuongelmien takia. == Lähteet == == Aiheesta muualla == * *
Jennyn teehuone

Jennyn teehuoneeksi kutsuttu yleinen käymälä oli Helsingin Olympiastadionin edessä olevassa puistikossa Paavo Nurmen patsaan ja Messuhallin kyljessä olevan poliisiaseman välissä. Se oli 1960- ja 1970-luvuilla keskeinen miespuolisten homojen tapaamispaikka, kun homoille erityisesti suunnattuja tapaamispaikkoja oli vähän tai ei lainkaan. Amerikkalaisessa homojen alakulttuurin slangissa metroasemien käymälöitä kutsuttiin nimellä tearooms ("teehuone"); toilet-rooms, lyhennettynä t-rooms. Ulkotapaamispaikkojen merkitys väheni, kun homojen omat tapaamispaikat alkoivat yleistyä ja Seta aloitti oman diskotoimintansa. Muita salanimiä Helsingissä 1960- ja 1970-luvulla tunnetuille ulkotapaamispaikoille olivat esimerkiksi Marttala, Pääkonttori ja Fazerin katiska. Jennyn teehuone purettiin keväällä 1987. ==Lähteet== ==Aiheesta muualla== * Rakkauden rajoilla. Miesten välinen seksi ja hiv Suomessa * Stålström, Olli: Merkintöjä aids-ilmiön esihistoriasta * Vantaan kaupunginmuseon homohistorian näyttely Luokka:Helsingin entiset rakennukset ja rakennelmat Luokka:Käymälät Luokka:Taka-Töölö Luokka:Seksuaali- ja sukupuolivähemmistöjen kulttuuri
Misha Mansoor

Misha "Bulb" Mansoor (s. 31. lokakuuta 1984) on yhdysvaltalaisen progressiivista metallia soittavan Periphery-yhtyeen kitaristi. Hän toimii myös tuottajana ja on muun muassa tuottanut Animals as Leadersin ja Haunted Shoresin albumeita. == Lähteet == == Aiheesta muualla == * Luokka:Amerikanjuutalaiset Luokka:Yhdysvaltalaiset kitaristit Luokka:Vuonna 1984 syntyneet Luokka:Elävät henkilöt
Útgarða-Loki

Útgarða-Loki on skandinaavisessa mytologiassa jättiläisten kuningas ja Útgarðurin linnan hallitsija. Thor lähtee Lokin kanssa vierailemaan Útgarðurissa. Matkalla he kohtaavat Skrýmir-jättiläisen, joka on Útgarða-Loki valepuvussa. Útgarða-Loki onnistuu uskottelemaan Thorille, että tämän Mjöllnirillä lyömät iskut eivät tee nukkuvaan jättiläiseen mitään vaikutusta. Todellisuudessa Thor on iskenyt vuoreen kolme syvää laaksoa.Sumari 2007, s. 124–126. Kun Thor ja Loki sekä Thorin palvelijat Thjálfi ja Röskva saapuvat Útgarðurin linnaan, Útgarða-Loki petkuttaa heitä loitsuilla. Hän saa heidät uskomaan, että jättiläinen Logi voittaa Lokin syömäkilpailussa, jättiläinen Hugi Thjálfin juoksukilpailussa ja Útgarða-Lokin kasvatusäiti Elli Thorin painiottelussa. Thor ei lisäksi kykene tyhjentämään Útgarðurin juomasarvea eikä nostamaan Útgarða-Lokin kissaa. Todellisuudessa Logi on tuli, Hugi Útgarða-Lokin ajatus, Elli on vanhuus, juomasarvi on meri ja kissa on maailmankäärme Jörmungandr. == Lähteet== *Anni Sumari (toim): Óðinnin ratsu – Skandinaaviset jumaltarut. Like, 2007. ISBN 978-952-471-935-3. === Viitteet === Luokka:Skandinaavisen mytologian jättiläiset
Keltapetoyökkönen

Keltapetoyökkönen (Cosmia trapezina) on melko yleinen tarhayökkösiin kuuluva perhonen ja yksi harvoista pedoista perhoslajeissa. == Koko ja ulkonäkö == Keskikokoinen yökköslaji, jonka yleisväri vaihtelee vaalean kellertävästä voimakkaan ruskeaan. Siiven poikkiviivat ovat yleensä hyvin näkyvissä, ja niiden välinen alue on muuta siipeä tummempi. Keskivarjo on himmeä. Munuaistäplä saattaa olla ympäristöään vaaleampi, ja sen takareunassa on helposti erottuva, tumma täplä. Siiven ulkoreunassa on rivi tummia nuolitäpliä. Takasiivet ovat harmaat, joskus reunastaan vaaleankeltaiset. Levätessään perhonen pitää siipiään kattomaisesti ruumiin sivuilla. Siipiväli on 22-33 mm.http://ukmoths.org.uk/show.php?bf=2318http://www2.nrm.se/en/svenska_fjarilar/c/cosmia_trapezina.html Kulmayökkönen (Enargia paleacea) on väritykseltään samanlainen kuin keltapetoyökkönen, mutta se on hieman kookkaampi. == Levinneisyys ja lentoaika == Suomessa petoyökköstä tavataan Etelä-Lappiin asti. Laji lentää heinäkuun lopulta syyskuulle.http://wibe.ath.cx/hyonteiset/index.php?option=com_content&view;=article&id;=17287 == Elinympäristö ja elintavat == Aikuiset perhoset elävät kukkien medellä. Ne lentävät sekä valolle, että sokeripitoisten syöttien luokse. Munat talvehtivat. == Ravintokasvi == Toukka on polyfagi, jonka ravinnoksi kelpaavat monet lehtipuut. Kasviravinnon lisäksi toukka syö myös muita toukkia sekä omia lajikumppaneitaan.http://www.nic.funet.fi/pub/sci/bio/life/insecta/lepidoptera/ditrysia/noctuoidea/noctuidae/xyleninae/cosmia/index.html pienoiskuva|Toukka. == Lähteet == Luokka:Tarhayökköset
Teatteri (lehti)

Teatteri, vuodesta 2012 Teatteri&Tanssi;+Sirkus, oli suomalainen teatterialan aikakauslehti. Se oli Suomen ainoa alan riippumaton erikoislehti. Lehti perustettiin vuonna 1945, ja sitä julkaisi Kustannusosakeyhtiö Teatteri. Helmikuussa 2012 lehti yhdistyi Tanssi-lehden kanssa uudeksi Teatteri&Tanssi;+Sirkus-lehdeksi. Lehden päätoimittaja yhdistymishetkellä oli Annukka Ruuskanen. Yhdistynyt lehti lakkautettiin joulukuussa 2024 talousvaikeuksien vuoksi, ja viimeinen numero ilmestyi lokakuussa 2024. Lehden viimeinen päätoimittaja oli Riina Maukola.Hanna Freyborg, Vuodesta 1945 ilmestynyt teatteri­alan ammattilais­­lehti lakkautetaan, Hs.fi 11.12.2024, viitattu 11.12.2024 Lehden taustayhtiöltä jäi virheen vuoksi Taikesta kulttuurilehtien tuki hakematta viimeisenä toimintavuotena, mutta vaikka tuki olisi saatu, konkurssi olisi tullut joka tapauksessa. Vuodelle 2024 tuki oli 56 000 euroa. Se on lehden tuotoista noin viidesosa.Pia Parkkinen, Historiallinen kulttuurilehti lopettaa, Yle.fi, uutiset 13.12.2024, viitattu 13.12.2024 Teatteri-lehden kohderyhmänä olivat erityisesti teatterintekijät, tutkijat ja opiskelijat, mutta myös muut teatterista kiinnostuneet. Vaikka lehti käsitteli enimmäkseen suomalaista teatteria, se seurasi myös muuta esittävää taidetta ja kansainvälisiä virtauksia. Se sisälsi muun muassa teatterialan uutisia, esitysten arvioita ja taustatietoja, haastatteluja ja kulttuuripolitiittisia artikkeleita. Lehti esitteli teatterintekijöitä ja uusia suuntauksia sekä teatteritaiteen rakenteita ja taustoja. Se julkaisi myös kattavasti tietoja suomalaisten teattereiden ohjelmistosta ja tulevista ensi-illoista. Lehden kirjoittajakuntaan kuului tutkijoita, kriitikoita, teatterintekijöitä ja toimittajia. Lehti ilmestyi kahdeksan kertaa vuodessa. ==Lähteet== ==Aiheesta muualla== * Teatteri-lehden vanhat verkkosivut Luokka:Suomalaiset kulttuurilehdet Luokka:Ilmestymästä lakanneet suomalaiset aikakauslehdet
Amebix

Amebix on englantilainen vuonna 1978 perustettu Post-punk/crust punk -yhtye, joka toimi lukuisten hardcore punk ja crust punk -yhtyeiden esikuvana ja innoittajana. Amebix hajosi vuoden 1987 lopulla, mutta tekivät paluun vuonna 2008. ==Diskografia== ===Studioalbumit=== * Arise! (1985) * Monolith (1987) * Sonic Mass (2011) ===EP:t=== * Who's the Enemy (1982) * No Sanctuary (1983) * Redux (2010) ===Livealbumit=== * V živo (1986) ===Kokoelmat=== * The Power Remains (1993) * No Sanctuary: The Spiderleg Recordings (2008) * Bullshit Detector Vol 1: University Challenged (1980) ===Singlet=== * Winter (1983) * Knights of the Black Sun (2011) ===Demot=== * Amebix (1979) * Right to Ride (1987) Luokka:Brittiläiset punkyhtyeet
Mouhijärven vaakuna

Mouhijärven vaakuna oli Mouhijärven kunnan tunnus. Vaakunan hirsi muistuttaa muodoltaan kunnan nimen alkukirjainta, ja apilaristi viittaa vanhaan maatalouspitäjään, jonka kirkkoperinteet juontavat juurensa jo 1500-luvun lopulta. Vaakunan selitys on ”sinisessä kentässä alainen, hammaskoroinen, kaksikärkinen hirsi, jonka yläpuolella saatteena naulakantainen apilaristi, molemmat kultaa.” Vaakunan on suunnitellut Gustaf von Numers, ja Mouhijärven kunnanvaltuusto hyväksyi sen kokouksessaan 25. maaliskuuta 1957. Sisäasiainministeriö vahvisti vaakunan käyttöön 5. kesäkuuta samana vuonna. Vaakuna jäi epäviralliseksi kotiseutuvaakunaksi 2009, kun Mouhijärven kunta yhdessä Vammalan ja Äetsän kanssa muodosti Sastamalan kaupungin. == Lähteet == * * Mouhijärvi Luokka:Gustaf von Numersin suunnittelemat kunnanvaakunat vaakuna
Dani Artaud

Dani Artaud (myös tunnettu nimellä Dani Gore, Danielle) on yhdysvaltalainen muusikko ja malli. Hän oli laulajana bändissä nimeltä Millionaires, mutta erosi yhtyeestä vuonna 2010. Nykyään Dani laulaa yhtyeessä nimeltä Mr.Downstairs, yhdessä Asia Whiteacren kanssa. ==Lähteet== Luokka:Yhdysvaltalaiset laulajat Luokka:Syntymävuosi puuttuu Luokka:Elävät henkilöt
Herbert Wehner

Herbert Richard Wehner (11. heinäkuuta 1906 Dresden – 19. tammikuuta 1990 Bad Godesberg) oli länsisaksalainen poliitikko, Saksan liittotasavallan johtavia sosiaalidemokraatteja joka toimi kansanedustajana 33 vuotta. Dresdeniläisen suutarin pojaksi syntynyt Wehner edusti ensin Saksan kommunistista puoluetta ja eteni sen keskuskomitean jäseneksi ja toimi salassa Hitlerin tultua valtaan. Wehner eli maanpaossa Neuvostoliitossa Stalinin vainojen aikana ja osallistui aktiivisesti muiden saksalaisten emigranttien ilmiantamiseen NKVD:lle, useita teloitettiin hänen todistajanlausuntojensa perusteella. Maanpaossa Belgiassa, Alankomaissa, Ranskassa ja Tšekkoslovakiassa hän organisoi saksalaispakolaisia taistelemaan Espanjan sisällissotaan tasavaltalaisten puolelle. Vuonna 1941 hän oli Tukholmassa tutkimassa Ruotsiin paenneiden saksalaiskommunistien epäiltyjä yhteyksiä Gestapoon. Hänet vangittiin vuodeksi Ruotsissa maan vapauden ja puolueettomuuden uhkaamisesta. Näiden kokemusten myötä Wehner luopui kommunismista ja alkoi toisen maailmansodan jälkeen edustaa Saksan sosiaalidemokraattista puoluetta. Wehner puhui SPD:ssä vuoden 1957 vaalitappion jälkeen sen puolesta, että sosiaalidemokraatit ryhtyisivät hallitusyhteistyöhön jonkun konservatiivisen puolueen kanssa. Hän oli yleissaksalaisten asioiden ministeri vuosina 1966–1969. ==Lähteet== == Aiheesta muualla == Luokka:Saksalaiset sosiaalidemokraattiset poliitikot Luokka:Saksan ministerit Luokka:Vuonna 1906 syntyneet Luokka:Vuonna 1990 kuolleet
Voimistelu kesäolympialaisissa 1988

Voimistelu kesäolympialaisissa 1988 käsitti 14 telinevoimistelulajia, joista kahdeksan oli miehille ja kuusi naisille, sekä lisäksi rytmisen voimistelun henkilökohtaisen kilpailun naisille. == Miesten telinevoimistelu == === Moniottelu === Sija Urheilija Maa Pisteet Vladimir Artjomov 119,125 Valeri Ljukin 119,025 Dmitri Bilozertšev 118,975 === Permanto === Sija Urheilija Maa Pisteet Sergei Harkov 19,925 Vladimir Artjomov 19,900 Lou Yun 19,850 Yukio Iketani 19,850 === Hevonen === Sija Urheilija Maa Pisteet Ljubomir Geraskov 19,950 Zsolt Borkai 19,950 Dmitri Bilozertšev 19,950 === Renkaat === Sija Urheilija Maa Pisteet Holger Behrendt 19,925 Dmitri Bilozertšev 19,925 Sven Tippelt 19,875 === Hyppy === Sija Urheilija Maa Pisteet Lou Yun 19,875 Sylvio Kroll 19,862 Park Jong-Hoon 19,775 === Nojapuut === Sija Urheilija Maa Pisteet Vladimir Artjomov 19,925 Valeri Ljukin 19,900 Sven Tippelt 19,750 === Rekki === Sija Urheilija Maa Pisteet Vladimir Artjomov 19,900 Valeri Ljukin 19,900 Holger Behrendt 19,800 Marius Gherman 19,800 === Joukkuekilpailu === Sija Urheilijat Maa Pisteet Vladimir Gogoladze Vladimir Novikov Sergei Harkov Dmitri Bilozertšev Vladimir Artjomov Valeri Ljukin valign=top Ulf Hoffmann Andreas Wecker Sven Tippelt Ralf Büchner Holger Behrendt Sylvio Kroll valign=top Hiroyuki Konishi Takahiro Yamada Toshiharu Sato Daisuke Nishikawa Koichi Mizushima Yukio Iketani valign=top == Naisten telinevoimistelu == === Moniottelu === Sija Urheilija Maa Pisteet Jelena Šušunova 79,662 Daniela Silivaș 79,637 Svetlana Boginskaja 79,400 === Permanto === Sija Urheilija Maa Pisteet Daniela Silivaș 19,937 Svetlana Boginskaja 19,887 Diana Dudeva 19,850 === Puomi === Sija Urheilija Maa Pisteet Daniela Silivaș 19,924 Jelena Šušunova 19,875 Gabriela Potorac 19,837 Phoebe Mills 19,837 === Eritasonojapuut === Sija Urheilija Maa Pisteet Daniela Silivaș 20,000 Dagmar Kersten 19,987 Jelena Šušunova 19,962 === Hyppy === Sija Urheilija Maa Pisteet Svetlana Boginskaja 19,905 Gabriela Potorac 19,830 Daniela Silivaș 19,818 === Joukkuekilpailu === Sija Urheilijat Maa Pisteet Svetlana Baitova Jelena Sevtšenko Olga Strajeva Svetlana Boginskaja Natalija Laštšenova Jelena Šušunova valign=top Camelia Voinea Eugenia Golea Celestina Popa Gabriela Potorac Daniela Silivaș Aurelia Dobre valign=top Martina Jentsch Gabriele Fähnrich Ulrike Klotz Bettina Schieferdecker Dörte Thümmler Dagmar Kersten valign=top == Naisten rytminen voimistelu == === Moniottelu === Sija Urheilija Maa Pisteet Marina Lobatš 60,000 Adriana Dunavska 59,950 Aleksandra Timošenko 59,875 == Mitalitaulukko == 1\. 12 5 4 21 2\. 3 3 3 9 3\. 1 3 4 8 4\. 1 1 1 3 5\. 1 0 1 2 6\. 1 0 0 1 7\. 0 0 2 2 8\. 0 0 1 1 8\. 0 0 1 1 == Lähteet == * 1988 Luokka:Kesäolympialaiset 1988
Alpit (täsmennyssivu)

Alpit voi tarkoittaa seuraavia vuoristoja: *Alpit, Euroopan suurin vuoristo, joka jakaantuu kymmeniin osa-alueisiin *Apuaaniset Alpit, Apenniinien osa *Australian Alpit *Dinaariset Alpit, vuoristo Balkanilla *Etelä-Alpit Uuden- Seelannin Eteläsaarella *Japanin Alpit *Montes Alpes Kuussa *Norjan ”Alpit”, kuten: **Lyngsalpene **Romsdalsalpene **Sunnmørsalpene == Muita merkityksiä == * Kasvisuku alpit (Lysimachia) (mon. nominatiivi myös muodossa alvet) de:Alpen (Begriffsklärung)
Sigtrygg Gnupasson

Sigtrygg Gnupasson oli Tanskan kuningas ruotsalaisesta Olafin suvusta, joka hallitsi 900-luvulla. Muun muassa Adam Bremeniläisen mukaan Sigtrygg oli Gnupan, edellisen kuninkaan, poika. Pysyväksi muistoksi hänen äitinsä Asfrid pystytti kaksi riimukiveä, joihin Sigtryggin nimi on hakattu. Säilyneet primäärilähteet eivät ole täysin yhteneviä hänen elämänsä tai varsinkaan kuolinaikansa ja olosuhteittensa suhteen, ja Adam Bremeniläinen esittää epäilyksiä jopa siitä, voidaanko Gnupaa pitää yhtenäisen Tanskan kuninkaana arvonimen selkeimmän merkityksen mukaan. == Lähteet == Luokka:Tanskan kuninkaat Luokka:900-luku
Ahmad Zahir

Ahmad Zahir (14. kesäkuuta 1946 Kabul, Afganistan – 14. kesäkuuta 1979 Kabul) oli afganistanilainen muusikko, säveltäjä ja runoilija. Hän kuoli 33-vuotissyntymäpäivänään vuonna 1979. Häntä pidetään afganistanilaisen musiikin ikonina ja hänet muistetaan erityisesti Elvis Presleya muistuttavasta ulkonäöstään ja pukeutumisestaan. ==Lähteet== Luokka:Afganistanilaiset kirjailijat Luokka:Afganistanilaiset muusikot Luokka:Vuonna 1946 syntyneet Luokka:Vuonna 1979 kuolleet
Tammikiitäjä

Tammikiitäjä (Marumba quercus) on eteläeurooppalainen kiitäjäperhoslaji. == Koko ja ulkonäkö == Ulkonäöltään tammikiitäjä muistuttaa paljon lehmus- (Mimas tiliae) tai poppelikiitäjää (Laothoe populi), mutta on näitä kookkaampi. Siipiväli on 85-125 mm. Perhosen siipien väritys vaihtelee suuresti vaalean kellanruskeasta tummanruskeaan. Siiven poikki kulkee vaalea vyö, jota reunustavat tummanruskeat poikkiviirut eivät juuri mutkittele. Etusiiven takareunassa on kaksi tummanruskeaa täplää ja siiven ulkoreuna on voimakkaasti mutkitteleva. Takasiiven tyvessä on punaruskea laikku.http://tpittaway.tripod.com/sphinx/m_que.htmhttp://www.leps.it/SpeciesPages/MarumQuercus.htmRougeot & Viette. Euroopan ja Pohjois-Afrikan kiitäjät ja kehrääjät. Tammi 1983 ISBN 9789513055851 Marumba quercus MHNT CUT 2010 0 89 La Croix-Valmer Male dorsal.jpg| ♂ Marumba quercus MHNT CUT 2010 0 89 La Croix-Valmer Male ventral.jpg| ♂ △ Marumba quercus MHNT CUT 2010 0 89 La Croix-Valmer female dorsal.jpg| ♀ Marumba quercus MHNT CUT 2010 0 89 La Croix-Valmer female ventral.jpg|♀ △ == Levinneisyys ja lentoaika == Tammikiitäjän levinneisyys painottuu Etelä-Euroopassa Välimeren ympäristöön, Balkanille ja Anatoliaan. Sitä tavataan myös Marokossa. Esiintymisalueellaan laji lentää kahdessa sukupolvessa. Ensimmäinen sukupolvi lentää touko-kesäkuussa ja toinen, pienempi sukupolvi elo-syyskuussa. == Elinympäristö ja elintavat == Laji on harvalukuinen eikä sen läsnäoloa ole helppo havaita. Se elää kuivilla ja aurinkoisilla rinteillä, joilla kasvaa nuoria tammia. Aikuiset perhoset piilottelevat lehvästössä tai rungolla ja tekeytyvät kuolleiksi lehdiksi. Niiden suuosat ovat surkastuneet käyttökelvottomiksi, eivätkä tammikiitäjät käy kukilla. Molemmat sukupuolet tulevat kuitenkin valolle. Naaras munii noin 100 munaa yksitellen lehtien alapinnoille ja suosii yksittäin kasvavia, tuuheita, nuoria puita. Toukka piilottelee oksalla lehtien joukossa. Perhonen talvehtii kotelona toukan huomattavan syvälle maan alle tekemässä kammiossa. == Ravintokasvi == Toukka elää eri tammilajeilla, erityisesti korkkitammella (Quercus suber) ja rautatammella (Quercus ilex). == Lähteet == Luokka:Kiitäjät
Asios (mytologia)

Asios (, ) oli kreikkalaisessa mytologiassa kahden eri Troijan sodassa taistelleen mieshahmon nimi. == Hyrtakoksen poika == Asios oli Hyrtakoksen poika ja kotoisin Arisbeen kaupungista.Homeros: Ilias 2.835–839 (engl. käännös). Troijan sodan aikana Asios taisteli Troijan puolella, ja hänet surmasi Idomeneus akhaialaisten hyökkäyksen aikana.Homeros: Ilias 13.383–401 (engl. käännös). == Dymaan poika == Asios oli Dymaan poika ja Troijan kuningattaren Hekaben veli. Hän oli AdamaanHomeros: Ilias 13.560–575 (engl. käännös). ja Fainopsin isäHomeros: Ilias 17.582–590 (engl. käännös).. Hän toimi fryygialaisten johtajana Troijan sodan aikana, ja Apollonin kerrotaan ottaneen hänen hahmonsa rohkaistessaan Hektoria taisteluun Patroklosta vastaan.Homeros: Ilias 16.712–725 (engl. käännös). Diktys Kreetalaisen mukaan hänet surmasi Aias.Diktys Kreetalainen: Troijan sodan kronikka 4.12 (engl. käännös). == Lähteet == Luokka:Kreikkalainen mytologia
Rolf Schafstall

Rudolf ”Rolf” Schafstall (22. helmikuuta 1937 Duisburg – 30. tammikuuta 2018 Krefeld) oli saksalainen jalkapallovalmentaja ja puolustaja. ==Ura== Schafstall pelasi urallaan ennen Bundesliigan perustamista Saksan korkeimalla sarjatasolla pelanneessa Hambornissa ja myöhemmin 1960-luvun lopulla Regionalligassa SSV Reutlingenissä. Hän lopetti pelaajauransa 32-vuotiaana 1969. Valmennusuransa Schafstall aloitti maaliskuussa 1976 MSV Duisburgin päävalmentajana. Pesti jäi lyhyeksi, vaikka hän luotsasikin seuran kauden päätteeksi Bundesliigan kymmenenneksi. Schafstall joutui nimittäin jättämään tehtävänsä kauden jälkeen. Ura jatkui lokakuussa 1977 2. Bundesliigaan pudonneen Kalrsruher SC:n päävalmentajana. Schafstall johdatti seuran sarjassa seitsemänneksi, mutta sai yllättäen potkut huhtikuussa 1978. Tämän jälkeen hän palasi Duisburgiin ja luotsasi seuran kaudella 1978/79 UEFA Cupissa välieriin. Kesällä 1979 Schafstall siirtyi Rot-Weiss Essenin peräsimessä. Debyyttikaudellaan Schafstall luotsasi seuran jopa 2. Liga Nordin kakkoseksi, mutta seuraavan kauden kahdeksas sija oli pettymys ja Schafstall jätti seuran kesäkuussa 1981. Seuraavana vuonna Schafstall palasi jälleen pääsarjatasolle VfL Bochumin päävalmentajaksi. Schafstall luotsasi seuraa neljä vuotta ja paras sijoitus oli liigan yhdeksäs. Kesällä 1986 hän siirtyi FC Schalken peräsimeen, mutta debyyttikauden 13:s sija Bundesliigassa oli suuri pettymys. Schafstall sai kuitenkin jatkaa tehtävissään, mutta kehnot suoritukset syyskaudella johtivat potkuihin joulukuussa 1987. Schalke-pestinsä jälkeen Schafstall luotsasi Bayer Uerdingeniä Bundesliigassa 1987–89. Tuona aikana seura pelasi myös eurokentillä ja oli voittamassa UEFA Intertoto Cupia 1988. Lisäksi seura voitti samana vuonna Saksan hallicupin mestaruuden. Tämän jälkeen Schafstall valmensi 2. Bundesliigassa VfL Osnabrückiä, toistamiseen VfL Bochumia pääsarjassa, FC Stahl Brandenburgia, Fortuna Düsseldorfia, Stuttgarter Kickersiä ja Hannoveria. Hannover-pestinsä päättymisen jälkeen 1994 Schafstall oli viitisen vuotta sivussa valmennustehtävissä, kunnes siirtyi helmikuussa 1999 Dynamo Dresdenin valmentajaksi. Pesti jäi kuitenkin vain kuukauden mittaiseksi. Tämän jälkeen hän valmensi vielä keväällä 2001 lyhyen aikaa VfL Bochumia. == Aiheesta muualla == * Die Bundesliga trauert um ihren härtesten Hund Welt Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1937 syntyneet Luokka:Vuonna 2018 kuolleet
Tanssi (lehti)

Tanssi oli suomalainen tanssialan aikakauslehti. Se oli Suomen ainoa alan erikoislehti, joka keskittyi tanssiin taidemuotona. Lehti perustettiin vuonna 1981, ja sitä julkaisi Tanssin Tiedotuskeskus. Vuonna 2012 lehti yhdistyi Teatteri-lehden kanssa ja syntyi uusi Teatteri&Tanssi;+Sirkus-lehti. Tanssi- lehden kohderyhmänä olivat kaikki tanssitaiteesta kiinnostuneet lukijat. Lehti tarkasteli laajimmin suomalaista tanssitaidetta, mutta seurasi myös kansainvälisen tanssin uusia ja historiallisia ilmiöitä. Lehti käsitteli muun muassa tanssialan uutisia, tanssijoita ja muita tanssitaiteen tekijöitä, tanssiesityksiä, tanssitaiteen ilmiöitä ja alan tutkimusta. Oman toimituksen lisäksi lehden kirjoittajina oli tutkijoita, kriitikoita, tanssitaiteilijoita ja opettajia. Vuonna 2010 lehden päätoimittaja oli Minna Tawast. ==Lähteet== Luokka:Suomalaiset kulttuurilehdet
Blame It on the Boogie

Blame It on the Boogie on The Jacksons -yhtyeen ensimmäinen single, joka julkaistiin Destiny-albumilta vuonna 1978. Luokka:The Jackson 5:n kappaleet Luokka:Vuoden 1978 kappaleet
Haapajärven Kiilat

Haapajärven Kiilat on vuonna 1944 perustettu urheilun yleisseura. Seuran urheilumuodot ovat: hiihto, jalkapallo, lentopallo, naisliikunta, paini, uinti ja yleisurheilu. Seuran lajivalikoimaan kuului aiemmin pesäpallo, kunnes vuonna 1990 ykkössarjaan nousun innoittamana Haapajärvelle perustettiin lajin erikoisseura Haapajärven Pesä-Kiilat, joka pelasi 1990-luvulla kolme kautta Superpesiksessä. Haapajärven Kiilat on Pesäpallon Suomen Cupin hallitseva mestari, seuran voitettua toistaiseksi viimeisen kerran järjestetyn cup -kilpailun kaudella 1989. Haapajärven Kiiloja on edustanut maastohiihdon olympiavoittaja Mika Myllylä. Seura järjestää säännöllisesti Mika Myllylän nimikkohiihtokilpailun.http://www.haapajarvi.net/kiilat/hiihto/hiihtokilpailut.php?aid=31 Seuraa edustaa ampumahiihdossa Tero Seppälä. == Palkinnot ja huomionosoitukset == === Miesten Itä-Länsi-valinnat === * Jaakko Lovén (1955) == Lähteet == ==Aiheesta muualla== *Haapajärven Kiilojen kotisivut Luokka:Haapajärviset urheiluseurat Luokka:Suomalaiset urheilun yleisseurat Luokka:Entiset pesäpalloseurat
18 Greatest Hits

18 Greatest Hits on Michael Jacksonin kokoelma-albumi, joka julkaistiin vuonna 1983. == Kappalelista == #One Day In Your Life #Lookin' Through The Windows #Got To Be There #Doctor My Eyes #Ben #ABC #We're Almost There #Skywriter #Rockin' Robin #Happy #Ain't No Sunshine #I'll Be There #I Want You Back #The Love You Save #We've Got A Good Thing Going #Mama's Pearl #Never Can Say Goodbye #Hallelujah Day Luokka:Michael Jacksonin kokoelma-albumit Luokka:Vuoden 1983 kokoelma-albumit
Paavo Pikkarainen

Paavo Pikkarainen (2. helmikuuta 1935 Oulainen – 23. elokuuta 1998) oli suomalainen jääkiekkoilija, joka kuitenkin tunnetaan parhaiten työstään Oulun Kärppien juniorityön parissa. Pikkarainen oli Kärppien ensimmäinen toiminnanjohtaja, toimien tehtävässä vuodesta 1974 (sama vuosi, jolloin Kärpistä tuli jääkiekon erikoisseura) aina vuoteen 1986. Pikkarainen loi myös Ouluun nuorille jääkiekkoilijoille ”Korttelisarjan”, joka on yhä edelleen toiminnassa. ==Lähteet== Luokka:Suomalaiset jääkiekkoilijat Luokka:Oulun Kärpät Luokka:Vuonna 1935 syntyneet Luokka:Vuonna 1998 kuolleet
14 Greatest Hits

14 Greatest Hits on Michael Jacksonin kokoelma-albumi, joka julkaistiin vuonna 1984. Albumin mukana tuli kulta-valkoinen kimalteleva hansikas ja juliste. == Kappalelista == Puoli A: #I Want You Back #ABC #The Love You Save #I'll Be There #Mama's Pearl #Never Can Say Goodbye #Maybe Tomorrow Puoli B: #Lookin' Through The Windows #Dancing Machine #Got To Be There #Rockin' Robin #I Wanna Be Where You Are #Ben #One Day In Your Life Luokka:Vuoden 1984 kokoelma- albumit Luokka:Michael Jacksonin kokoelma-albumit
Super Hits

Super Hits on Michael Jacksonin kokoelma-albumi, joka julkaistiin vuonna 1983. == Kappalelista == #One Day In Your Life - 4:12 #Lookin' Through The Windows - 3:34 #Got To Be There - 3:20 #Doctor My Eyes - 3:14 #Ben - 2:44 #ABC - 2:58 #We're Almost There - 3:40 #Skywriter - 3:08 #Rockin Robin - 2:31 #Happy - 3:24 #Ain't No Sunshine - 4:08 #I'll Be There - 3:57 #I Want You Back - 2:56 #The Love You Save - 3:02 #We've Got A Good Thing Going - 3:02 #Mama's Pearl - 3:13 #Never Can Say Goodbye - 2:59 #Hallelujah Day - 2:46 Luokka:Vuoden 1983 kokoelma-albumit Luokka:Michael Jacksonin kokoelma-albumit
János Gyarmati

János Gyarmati (8. helmikuuta 1910 Pest Itävalta-Unkari – 29. elokuuta 1974 Budapest Unkari) oli unkarilainen jalkapalloilija ja jalkapallovalmentaja. == Ura == Gyarmati pelasi kotimaassaan jalkapalloa Vasas SC:n, Ferencvárosin ja SC Szegedin paidassa. Hän pelasi myös ulkomailla Zürichissä ja Pariisissa. Lisäksi Gyarmati pelasi Unkarin maajoukkueessa kolme peliä. Valmentajauransa Gyarmati aloitti Dynamo Dresdenissä, jota hän valmensi yhden kauden. Vuonna 1954 Gyarmati siirtyi SC DHfK Leipzigin valmentajaksi, ja toimi seuran päävalmentajana tammikuuhun 1955 saakka. Saman vuoden helmikuussa hän siirtyi ASK Vorwärts Berlinin valmentajaksi. Kesällä 1955 Gyarmatista tuli DDR:n maajoukkueen päävalmentaja. Vuonna 1956 hän lopetti Vorwärts Berlinin valmentamisen ja keskittyi maajoukkueeseen. Vuoden päästä hän lopetti myös maajoukkueen valmentamisen. Viimeisen kerran Gyarmati toimi päävalmentajana vuosina 1961–1962, jolloin hän valmensi SC Dynamo Berliniä. == Lähteet == Luokka:Unkarilaiset jalkapalloilijat Luokka:Unkarilaiset jalkapallovalmentajat Luokka:Vuonna 1910 syntyneet Luokka:Vuonna 1974 kuolleet
Smyrnan suuri palo

Smyrnan suuri palo oli tulipalo, joka tuhosi suuren osan Smyrnan satamakaupunkia syyskuussa 1922. Palo sai alkunsa Turkin armeijan joukkojen vallattua Smyrnan 9. syyskuuta, mihin Turkin itsenäisyyssota päättyi. Palon aiheuttajasta ei ole päästy yksimielisyyteen lukuisista silminnäkijähavainnoista huolimatta. == Katso myös == * Kreikkalaisten kansanmurha == Lähteet == == Aiheesta muualla == Luokka:1920-luvun tulipalot Luokka:İzmirin historia Luokka:Kaupunkien palot Luokka:Onnettomuudet Turkissa Luokka:Vuoden 1922 onnettomuudet
Sotkajärvi (Utajärvi)

Sotkajärvi on Oulujoessa oleva järvi Utajärven kunnan Sotkan kylässä. Järvi on Oulujoen laajentuma, kuntakeskuksesta vajaat kymmenen kilometriä luoteeseen eli jokea alavirtaan. Kun Utasen voimalaitos rakennettiin Utajärveltä muutama kilometri ylävirtaan, Oulujokeen tehtiin pengerrykset aina Sotkajärveen saakka. Pengerrys ja kaivettu kanava päättyvät järven kaakkoisrannalle, jossa on veneenlaskupaikka. Järvi on pari kilometriä pitkä ja leveimmillään runsas kilometri, sen pohjoispuolta seuraa yhdystie 8300 ja järven etelärantaa puolestaan viistää Oulu–Kontiomäki-rata. Järvessä on kymmenen saarta, etelän puolella niistä suurin on Sorsasaari, luoteessa joen lähtöpisteessä on toistakilometrinen Määtänsaari, joka päättyy Paskonkoskeen. Määtänsaaressa on laavu ja Sotkasaaren viereisessä pienessä saaressa kota. Järven rannat ovat asuttuja, kaakkoisnurkassa on pieni Sotkan hautausmaa, luoteiskolkassa Määtänsaarta vastapäätä taas Sotkan leirikeskus. Saarien ohella järvessä on useita karikoita. ==Aiheesta muualla== * Utajärven kunnan sivut: Sotkankylä Luokka:Utajärven järvet Luokka:Ala-Oulujoen alue
Hitukääpiökoi

Hitukääpiökoi (Stigmella magdalenae) on erittäin pieni kääpiökoiden heimoon kuuluva perhoslaji. Se on Suomen pienikokoisin perhonen, joskaan tämä asema ei ole kiistatonHelsingin hyönteistieteellinen yhdistys: Kokousselostuksia 1981-1990. Kuukausikokous 18.4.1984. Ulkonäöltään ja toukan syömäjäljen osalta samankaltainen laji on pikkukääpiökoi (Stigmella nylandriella). == Koko ja ulkonäkö == Täysikasvuinen perhonen on väriltään tasaisen kellertävän ruskeanharmaa, hieman kiiltävä ja sen siipien kärkiväli on 3,9-4,6 mm. Etusiiven kärkiosassa siipisuomut ovat tummakärkisiä. Siipiripset ovat yksivärisen ruskeat. Päälaella on koiraalla kellertävä, naaraalla ruskehtava tupsu. Tuntosarvet ovat pituudeltaan puolet etusiiven pituudesta ja niiden tyvessä on valkoinen suomutupsu.http://www2.nrm.se/en/svenska_fjarilar/s/stigmella_magdalenae.htmlNationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3. s. 156-158. Toukka on väriltään vihreä. == Levinneisyys ja lentoaika == Lajin levinneisyys yltää Länsi- ja Keski-Euroopasta Keski- Venäjälle. Se on Etelä- ja Keski-Suomessa yleinen, mutta hyvin pienen koon takia itse perhosta on vaikea löytää. Levinneisyyden pohjoisraja ulottuu Pohjois-Pohjanmaalta Pohjois-Karjalaan, mutta pohjoisempaakin on yksittäishavaintoja. Perhoset ovat lennossa yhtenä sukupolvena toukokuun lopulta kesäkuun loppuun.Perhowiki == Elinympäristö ja elintavat == Kosteissa metsiköissä elävä perhonen. Naaras munii lehden alapinnalle ja toukka elää heinä-elokuussa lehtimiinaajana kovertaen vähitellen levenevää käytävää, yleensä lehden reunoja pitkin, joskus lehtisuonia pitkin. Käytävä on leveimmillään noin 2 mm:n levyinen ja ulostevana jatkuu koko miinan pituudelta.http://www.leafmines.co.uk/html/Lepidoptera/S.magdalenae.htm == Ravintokasvi == Toukka elää kotipihlajan (Sorbus aucuparia) ja ilmeisesti muutamien muiden ruusukasvien lehtien sisällä.http://ftp.funet.fi/index/Tree_of_life/insecta/lepidoptera/nepticulina/nepticuloidea/nepticulidae/nepticulinae/stigmella/index.html == Lähteet == == Aiheesta muualla == * microlepidoptera.nl * Bladmineerders.nl Luokka:Stigmella
Rolf Stegars

Rolf Hilding Stegars (4. lokakuuta 1914 Helsinki – 19. tammikuuta 1997 Helsinki) oli suomalainen lavastaja. Stegars kuului Suomen Kansallisteatterin näyttämöhenkilökuntaan vuodesta 1933 lähtien. Varsinaisena lavastajana hän toimi vuosina 1945–1953 ja päälavastajana vuosina 1954–1979. Hänestä kehittyi vähitellen yksi Suomen merkittävimpiä lavastajia, joka loi lavastuksia paitsi Kansallisteatterin näyttämölle myös Kansallisoopperaan ja Suomen Filmiteollisuuden elokuvatuotantoihin. Stegars lasketaan suomalaisen lavastustaiteen pioneereihin ja modernismin vahvoihin puolestapuhujiin. Hänen lavastuksensa olivat usein tyylitellyn pelkistettyjä ja saattoivat esimerkiksi perustua suurelta osin vain näyttämövalaistuksen taidokkaaseen muunteluun. Stegars myös kirjoitti lavastustaidetta käsitteleviä artikkeleita muun muassa Teatteri-lehteen. Stegarsin tytär on plastiikkakirurgi Tarja Stegars. Rolf Stegars palkittiin vuonna 1965 Pro Finlandia -mitalilla sekä Ida Aalberg -mitalilla 1979. ==Lähteet== * *Uppslagsverket Finland === Viitteet === Luokka:Suomalaiset lavastajat Luokka:Pro Finlandia -palkitut Luokka:Vuonna 1914 syntyneet Luokka:Vuonna 1997 kuolleet
Raidankeuhkojäkälä

Raidankeuhkojäkälä (Lobaria pulmonaria) on kookas ja lehtimäinen keuhkojäkälien sukuun kuuluva jäkälä, joka kasvaa yleensä puiden, erityisesti raidan (Salix caprea) epifyyttinä. Raidankeuhkojäkälä on Suomessa luokiteltu vuonna 2010 silmälläpidettäväksi. Se on rauhoitettu Ahvenanmaalla. == Ulkonäkö == Raidankeuhkojäkälä on yläpinnalta kiiltävä ja verkkoharjuinen. Kuivana se on kellertävän ruskea tai oliivinruskea, kosteampana vihreämpi. Alapinta on ruskea ja nukkakarvainen. Raidankeuhkojäkälän jäkäläaineena eli sekundaarisena aineenvaihduntatuotteena esiintyy stiktahappoa (C19H14O9) ja norstiktahappoa (C18H12O9). == Elinympäristö == Raidankeuhkojäkälä kasvaa lähes koko Suomessa metsissä kostean pienilmaston paikoilla. Se kasvaa raidan tai metsähaavan pinnalla, joskus myös metsäkuusen oksilla. Se on ominainen vanhojen luonnontilaisten metsien laji, joka on kuitenkin harvinaistunut. Raidankeuhkojäkälä on myös puhtaan ilman indikaattorilaji, sillä se sietää rikkidioksidia (SO2) alle 30 mikrogrammaa (μg) kuutiometrissä ilmaa. Suomessa tavallisista jäkälistä vieläkin puhtaampaa ilmaa vaativa laji on esimerkiksi riippunaava (Usnea filipendula). == Lähteet == * === Viitteet === == Aiheesta muualla == * Suomen Lajitietokeskus: Raidankeuhkojäkälä – Lobaria pulmonaria * Pinkka – Lajintuntemuksen oppimisympäristö: Raidankeuhkojäkälä (Lobaria pulmonaria) * Luopioisten kasvisto: Raidankeuhkojäkälä (Lobaria pulmonaria) * UniProt: Taxonomy - Lobaria pulmonaria * Global Biodiversity Information Facility (GBIF): Lobaria pulmonaria * Consortium of Lichen Herbaria: Lobaria pulmonaria * United States Department of Agriculture (USDA): Lungwort, lung lichen (Lobaria pulmonaria) * Irish lichens: Lobaria pulmonaria * The British Lichen Society: Lobaria pulmonaria Luokka:Keuhkojäkälät
Juurilasisiipi

Juurilasisiipi (Bembecia ichneumoniformis) on lasisiipisiin kuuluva melko pienikokoinen, pistäistä muistuttava perhoslaji. Laji on Suomessa hyvin harvinainen ja rauhoitettu. == Koko ja ulkonäkö == Pääasialliselta väritykseltään juurilasisiipi on musta, joskin raajoissa on keltaista. Väri jatkuu myös siipien tyville. Sekä etu- että takasiivet ovat enimmäkseen läpinäkyvät, mutta etusiivessä on myös oranssia väriä. Mustan takaruumiin kunkin nivelen takareunassa on kapea, keltainen raita, jonka vuoksi perhonen muistuttaa pistiäistä. Takaruumiin kärjessä on musta tupsu, jonka joukossa on keltaisia karvakimppuja. Siipiväli on 15-20 mm.http://ukmoths.org.uk/show.php?bf=382http://webh01.ua.ac.be/vve/Checklists/Lepidoptera/Sesiidae/Bichneumoniformis.htm (MHNT) Bembecia ichneumoniformis - Káraný Tchéquie - male dorsal.jpg|♂ (MHNT) Bembecia ichneumoniformis - Káraný Tchéquie - male ventral.jpg|♂ △ == Levinneisyys ja lentoaika == Juurilasisiiven lentoaika on heinä-elokuussa. Suomessa perhosta on tavattu vain Ahvenanmaalla ja Turun saaristossahttp://213.139.166.224/Lepidoptera/Sesiidae/Bembecia/ichneumoniformis/Bembecia%20ichneumoniformis.htm. == Elinympäristö ja elintavat == Laji on kalkinsuosija. Se on avoimien elinympäristöjen sulkeutumisen vuoksi luokiteltu Suomessa erittäin uhanalaiseksihttp://www.ymparisto.fi/default.asp?contentid=17286 ja rauhoitettu luonnonsuojeluasetuksellahttp://www.finlex.fi/fi/laki/alkup/1994/19940483. Aikuiset perhoset lentävät päivällä auringonpaisteessa. == Ravintokasvi == Toukka elää useiden hernekasvien, erityisesti masmalon (Anthyllis vulneraria) ja keltamaitteen (Lotus corniculatus) juuristossa.http://www.funet.fi/pub/sci/bio/life/insecta/lepidoptera/ditrysia/sesioidea/sesiidae/sesiinae/bembecia/#ichneumoniformis == Lähteet == == Aiheesta muualla == *Cornwall Moth Group: Incidence of the Six-belted Clearwing Bembecia ichneumoniformis (D. & S.) in Cornwall. Luokka:Lasisiipismäiset
Michael Urie

Michael Lorenzo Urie (s. 8. elokuuta 1980, Dallas, Texas) on yhdysvaltalainen näyttelijä. Urie on tunnettu Marc St. Jamesin roolista komediasarjassa Ruma Betty. Urien hyvä ystävä on näyttelijä Becki Newton, joka myös näyttelee Rumassa Bettyssä Marcin parasta ystävää, Amanda Tanenia. == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1980 syntyneet Luokka:Elävät henkilöt
Jouko Kämäräinen

Jouko Juhani Kämäräinen (14. elokuuta 1957 Oulu – 12. tammikuuta 2024 Oulu)Kuolinilmoitus. Kaleva 17.2.2024, s. 45. oli suomalainen jääkiekkoilija ja jääpalloilija. Kämäräinen pelasi jääkiekon SM-liigassa Oulun Kärpissä, ja voitti Suomen mestaruuden kaudella . Hän pelasi Kärppien edustusjoukkueessa vuosina 1975–1984. Jääkiekkoura päättyi vuonna 1984. Jääkiekkovuosiensa jälkeen Kämäräinen siirtyi pelaamaan jääpalloa pääsarjatasolla Oulun Luistinseurassa ja voitti Suomen-mestaruuden vuosina 1986, 1990 ja 1991. Pelaajauran jälkeen Kämäräinen toimi muun muassa OLS:n miesten edustusjoukkueessa valmentajana. == Lähteet == * * ===Viitteet=== Luokka:Suomalaiset jääkiekkoilijat Luokka:Suomalaiset jääpalloilijat Luokka:Suomalaiset jääpallovalmentajat Luokka:Vuonna 1957 syntyneet Luokka:Vuonna 2024 kuolleet
Got to Be There (kappale)

Got to Be There on yhdysvaltalaisen laulajan Michael Jacksonin ensimmäinen soolona tehty single, joka julkaistiin hänen esikoisalbumiltaan Got to Be There lokakuussa 1971. Kappaleen kirjoitti Elliot Willensky ja tuotti Hal Davis. == Kappaleet == * A) ”Got to Be There” – 3:22 * B) ”Maria (You Were the Only One)” – 3:41 == Listasijoitukset == Lista (1971) Sijoitus Turkin Top-20 1. Yhdysvaltain Billboard Hot 100 4. Yhdysvaltain Hot R&B;/Hip-Hop -kappaleet 4. Britannian singlelista 5. Australian singlelista 83. Luokka:Vuoden 1971 kappaleet Luokka: Michael Jacksonin kappaleet
I Wanna Be Where You Are

I Wanna Be Where You Are on yhdysvaltalaisen laulajan Michael Jacksonin kolmas single, joka julkaistiin hänen soolouransa esikoisalbumilta Got to Be There toukokuussa 1972. Kappale nousi toiseksi Yhdysvaltain Billboard-listalla Hot R&B;/Hip-Hop Songs. == Kappaleet == * A) ”I Wanna Be Where You Are” – 3:16 * B) ”We’ve Got a Good Thing Going” – 2:59 == Listasijoitukset == Lista (1972) Sijoitus Hot R&B;/Hip-Hop Songs 2. Cashbox 7. Billboard Hot 100 16. Turkin Top-20 87. Luokka:Vuoden 1972 kappaleet Luokka:Michael Jacksonin kappaleet
Janusz Kurtyka

Janusz Marek Kurtyka (13. elokuuta 1960 Krakova, Puola – 10. huhtikuuta 2010 Smolensk, Venäjä) oli puolalainen historioitsija ja Kansallisen muistin instituutin toinen johtaja 29. joulukuuta 2005 lähtien. Hän kuoli Smolenskin lento-onnettomuudessa Venäjällä 10. huhtikuuta 2010. Luokka:Puolalaiset historioitsijat Luokka:Smolenskin lento-onnettomuudessa 2010 kuolleet Luokka:Vuonna 1960 syntyneet Luokka:Vuonna 2010 kuolleet
Inger Saltaag

Inger Bentsen Saltaag (s. 17. joulukuuta 1956 Mandal, Norja) on norjalainen taidemaalari ja taidegraafikko. Hänen ateljeensa sijaitsee Møvigissä, Kristiansandissa. Saltaagin debyytti oli vuonna 1978 Norjan valtion Høstutstilling-taidenäyttelyssä. Vuonna 1979 Saltaag osallistui neljällä teoksella Sørlandsutstillingen-näyttelyyn. Hänen töitään on hankittu Sørlandets Kunstmuseum:iin sekä Norjan kulttuurineuvoston (Norsk kulturråd) kokoelmiin. Saltaag on pitänyt useita erillisnäyttelyitä ja osallistunut yhteisnäyttelyihin sekä kotimaassaan että ulkomailla. Hänen usein suurikokoisia töitään on myyty muun muassa Yhdysvaltoihin. Saltaagin töitä on esillä useissa julkisissa tiloissa, joista eräs tunnetuimmista on hänen synnyinkuntansa Mandalin kaupungintalossa oleva suurikokoinen seinäteos Ode til sommer. Teos voitti kaupungin järjestämän taidekilpailun kaupungintaloon sijoitettavasta taiteesta. Saltaagin tyyliä on kuvailtu ennen kaikkea konstruktivistiseksi ja abstraktiksi ekspressionismiksi. Hänen taiteensa sisältää vastakkainasetteluja, toisaalta konstruktiivinen tasapainoa etsivä taideilmaisu yhtyneenä ekspressionistiseen tahtoon. Hänen muoto- ja värikieltään on kuvattu rajoja rikkovaksi ja hänen teoksensa ovat usein ilmaisultaan voimakkaita. Saltaag kuvaa itse luontoteemojensa ilmaisua "sisäisen silmän" näkemänä kuvatuiksi, joka pyrkii ilmaisemaan luonnon alkuvoimaisuutta. Maalaustaiteen lisäksi Saltaag tuottaa myös taidegrafiikkaa sekä piirroksia. ==Lähteet== ==Aiheesta muualla== *Inger Saltaagin sivusto Luokka:Norjalaiset taidemaalarit Luokka:Norjalaiset taidegraafikot Luokka:Vuonna 1956 syntyneet Luokka:Elävät henkilöt
Tadeusz Płoski

thumb|Tadeusz Płoski huhtikuussa 2009. Tadeusz Płoski (9. maaliskuuta 1956 Lidzbark Warmiński, Puola – 10. huhtikuuta 2010 Smolensk, Venäjä) oli puolalainen roomalaiskatolinen piispa ja kenraalimajuri. Płoskin vihki papiksi Warmian hiippakuntaan Jan Wladyslaw Oblak 6. kesäkuuta 1982. Hän sai nimityksen Puolan sotilaspiispaksi 16. lokakuuta 2004, ja piispaksi vihkiminen seurasi 30. lokakuuta. Pääkonsekraattorina toimi Józef Kowalczyk, jota avustivat Sławoj Leszek Głódź ja Edmund Michal Piszcz. Płoski toimi virassa elämänsä loppuun saakka.Catholic-Hierarchy.org: Bishop Tadeusz Płoski Hän sai surmansa Smolenskin lento-onnettomuudessa Venäjällä 10. huhtikuuta 2010. == Aiheesta muualla == ‎ == Lähteet == Luokka:Katoliset piispat Luokka:Puolalaiset papit Luokka:Smolenskin lento-onnettomuudessa 2010 kuolleet Luokka:Vuonna 1956 syntyneet Luokka:Vuonna 2010 kuolleet
HIStory LIFEstyle

HIStory LIFEstyle on Michael Jacksonin promo-albumi, joka julkaistiin vuonna 1995. == Kappaleet == #MJ Megamix (Tony Moran) \- 4:58 #Scream (Naughty Radio Edit With Rap) (rap: Treach), (remix: Naughty By Nature) (Vocals: Janet Jackson) \- 4:31 #Don't Stop 'Til You Get Enough (Album Version) - 6:04 #Wanna Be Startin' Somethin' (Album Version) - 6:02 #MJ Megaremix (Ronnie Ventura, Tony Moran) \- 10:33 #Scream (Def Radio Mix) (remix & tuottaja: David Morales, Satoshi Tomiie), (Vocals: Janet Jackson) \- 3:20 #Billie Jean (Album Version) - 4:54 #Beat It (Album Version) - 4:18 #MJ Urban Megamix (Tony Moran) \- 4:58 Luokka:Michael Jacksonin albumit Luokka:Vuoden 1995 kokoelma-albumit
Judith Rich Harris

Judith Rich Harris (10. helmikuuta 1938 Brooklyn, New York, Yhdysvallat – 29. joulukuuta 2018 Middletown, New Jersey, Yhdysvallat) oli yhdysvaltalainen psykologi ja tietokirjailija, joka muun muassa esitti kuuluisan mutta kiistellyn teorian siitä, että vanhempien kasvatuksen vaikutus lapseen on vähäinen ja vertaisten, kuten ystävien, vaikutus on paljon suurempi. == Teoksia == * == Lähteet == Luokka:Yhdysvaltalaiset psykologit Luokka:Yhdysvaltalaiset tietokirjailijat Luokka:Vuonna 1938 syntyneet Luokka:Vuonna 2018 kuolleet
Elo Kuosmanen

Elo Nyyrikki Kuosmanen (28. kesäkuuta 1893 Helsinki – 23. kesäkuuta 1980 PadasjokiOtavan Iso Musiikkitietosanakirja: Hakemisto- ja täydennysosa, s. 211. Helsinki 1980. ISBN 951-1-05750-2) oli suomalainen tanssija, koreografi, lavastaja, näyttämöpukusuunnittelija, balettimestari, balettipedagogi ja taidemaalari. Hän piti ensimmäisen julkisen tanssiesityksensä vuonna 1921. Kuosmanen opiskeli Helsingin Tanssiopistossa ja oli yksi vuonna 1922 perustetun Suomen Kansallisbaletin tanssijoista sen ensimmäisen Joutsenlampi- baletin esityksissä. Kuosmanen oli avannut oman tanssikoulunsa jo vuonna 1920, vaikka jatkoi tuolloin vielä itsekin opintojaan Tanssiopistossa. Hän opetti koulussaan sekä baletti- että steppitanssia. Kuosmasen puoliso oli balettitanssija ja tanssinopettaja Iris Salin (1906–1991), joka opiskeli Kuosmasen tapaan Helsingin Tanssiopistossa. Heidän poikansa Leo Kuosmasen kirjoittaman elämäkerran mukaan sekä Elo Kuosmanen että Iris Salin korostivat kumpikin Helsingin Tanssiopiston suurta merkitystä Suomen Kansallisbaletin synnyssä. Kuosmanen esiintyi näyttelijänä Uuno Hirvosen ohjaamassa pitkässä elokuvassa Meren ja lemmen aallot (1926). Myöhemmin hän teki joihinkin elokuviin myös koreografioita ja lavastuksia. Elo Kuosmaselle myönnettiin Pro Finlandia -mitali vuonna 1963, kuten myös hänen puolisolleen Iris Salinille. __NOTOC__ ==Kirjallisuutta== *Kuosmanen, Leo 1999: Elon mainingit taiteen virrassa. Valtion taidemuseo. ==Lähteet== * * ===Viitteet=== Luokka:Suomalaiset balettitanssijat Luokka:Suomalaiset balettipedagogit Luokka:Suomalaiset lavastajat Luokka:Suomalaiset taidemaalarit Luokka:Suomalaiset näyttelijät Luokka:Pro Finlandia -palkitut Luokka:Vuonna 1893 syntyneet Luokka:Vuonna 1980 kuolleet
Carlos Franqui

Carlos Franqui (4. joulukuuta 1921 Cifuentes, Kuuba − 16. huhtikuuta 2010 San Juan, Puerto Rico) oli kuubalainen journalisti, kirjailija, runoilija ja poliittinen aktivisti. Hän osallistui heinäkuun 26. päivän liikkeeseen ja sittemmin Kuuban vallankumoukseen 1959. Myöhemmin hän riitaantui Fidel Castron kanssa erityisesti kritisoiden Tšekkoslovakian miehitystä 1968, johon Kuuba ei sinänsä osallistunut. Franqui jatkoi kirjallista ja poliittista toimintaansa Puerto Ricossa. Maailmalle on levinnyt Kuuban vallankumouksellisista kuvia, joissa Franqui on häivytetty Fidelin taustalta. Franqui kuoli hengityselinten vajaatoimintaan. == Lähteet == Luokka:Kuubalaiset kirjailijat Luokka:Kuubalaiset poliitikot Luokka:Vuonna 1921 syntyneet Luokka:Vuonna 2010 kuolleet
Anna Walentynowicz

pienoiskuva|Puolan presidentti Lech Kaczyński ojentaa Anna Walentynowiczille Valkoisen kotkan mitalin 3. toukokuuta 2006. Anna Walentynowicz (; 15. elokuuta 1929 – 10. huhtikuuta 2010) oli puolalainen ammattiyhdistysaktiivi. Hänen irtisanomisestaan elokuussa 1980 käynnistyi Gdanskin telakalla lakko, joka lamaannutti Puolassa koko Itämeren rannikon sekä johti lakkoaaltoon ja Solidaarisuuden syntyyn. Walntynowicz oli Solidaarisuuden keskeisiä jäseniä. Lähes miljoona työntekijää ryhtyi tukilakkoon liikkeen asettamien 21 vaatimuksen saavuttamiseksi. Walentynowiczia on kuvailtu Solidaarisuuden ikoniksi,Soisalon-Soininen, Jukka: Puola vapautuu Katynin synkästä varjosta. Helsingin Sanomat 18.4.2010, s. A 2. ja hän oli monen elokuvan sankari.Pentikäinen, Mikael: Sumu vei myös Solidaarisuuden isoäidin. Helsingin Sanomat 18.4.2010, s. A 2. Walentynowicz jäi toisen maailmansodan aikana sotaorvoksi. 20-vuotiaana hän meni työhön Gdańskin telakalle, ensin hitsaajaksi, sitten nosturinkuljettajaksi. Hän toimi ammattiyhdistysaktiivina 1970- ja 1980-luvuilla, ja hänen kuvansa oli usein oppositioliikkeen propagandajulisteissa. Hän työskenteli maanalaisen Robotnik Wybrzeża (”Rannikon työläinen”) -lehden toimittajana. Laittoman ammattiyhdistysliikkeen jäsenyys ja sananvapauden puolustaminen johtivat Walentynowiczin irtisanomiseen viisi kuukautta ennen hänen eläkkeelle jäämistään. Tästä tapahtumasta lähti liikkelle valtava lakkoaalto, ja hänen sallittiin palata työhönsä. Häntä alettiin nimittää Solidaarisuuden isoäidiksi. Kommunismin romahtamisen jälkeen hän etääntyi Solidaarisuudesta. Walentynowicz kuoli Smolenskin lento-onnettomuudessa huhtikuussa 2010. == Tuotanto == * Cień przyszłości (1993)"Cień przyszłości" Anna Walentynowicz http://annawalentynowicz.pl/ksiazka.html "Solidarność - eine persönliche Geschichte" Anna Walentynowicz http://books.google.com/books?id=rq6YGCv3i-EC&printsec;=frontcover&dq;=isbn:3899719808&hl;=pl&sa;=X&ei;=VMnxUp6yNaSO7Aa9kIHoBA&ved;=0CCwQ6AEwAA == Lähteet == == Aiheesta muualla == Luokka:Ammattiyhdistysjohtajat Luokka:Puolalaiset henkilöt Luokka:Puolalaiset toimittajat Luokka:Smolenskin lento-onnettomuudessa 2010 kuolleet Luokka:Vuonna 1929 syntyneet Luokka:Vuonna 2010 kuolleet
RTÉ Raidió na Gaeltachta

RTÉ Raidió na Gaeltachta on irlantilaisen Raidió Teilifís Éireannin iirinkielinen radiokanava. Se aloitti valtakunnalliset radiolähetykset 2. huhtikuuta 1972. Alkuvuosina lähetyksiä oli muutamia tunteja päivässä. Ympärivuorokautisena kanava on toiminut 1. lokakuuta 2001 alkaen. Työntekijöitä kanavalla on noin 80. ==Lähteet== ==Aiheesta muualla== * RTÉ Raidió na Gaeltachtan kotisivut Luokka:Irlantilaiset radioasemat Luokka:Raidió Teilifís Éireann Luokka:Vuonna 1972 perustetut radioasemat
RTÉ Radio 1

RTÉ Radio 1 on irlantilaisen Raidió Teilifís Éireannin valtakunnallinen radiokanava. Se aloitti toimintansa Dublinissa vuonna 1926, tuolloin nimellä 2RN. 2RN ja sen vuonna 1927 Corkiin perustettu sisarasema 6CK yhdistyivät nimellä Radio Athlone uuden suurteholähettimen aloittaessa toimintansa vuonna 1933. Vuonna 1938 kanava sai nimekseen Radio Éireann. ==Lähteet== ==Aiheesta muualla== * RTÉ Radio 1:n kotisivut Luokka:Irlantilaiset radioasemat Luokka:Raidió Teilifís Éireann Luokka:Vuonna 1926 perustetut radioasemat
East Midlandsin lentoasema

East Midlandsin lentoasema (, on lentoasema, joka sijaitsee Castle Doningtonin kylässä luoteis-Leicestershiressa East Midlandsin hallintoalueella. Se on Yhdistyneen kuningaskunnan yhdenneksitoista vilkkain lentoasema 4,7 miljoonalla matkustajallaan (2009). Asemalta operoivia lentoyhtiöitä ovat mm. Aurigny Air Services, BMI, Bmibaby, Eastern Airways, Jet2.com, Manx2, Ryanair, Thomson Airways. ==Lähteet== == Aiheesta muualla == Luokka:Englannin lentoasemat Luokka:Leicestershiren rakennukset ja rakennelmat